Visa forteller om en reisende som kom til en bondegård i Lunde og spurte om han kunne få losji for natten. Bonden svarte at han kunne enten sove i bryggerhuset, men det var ikke særlig hyggelig, eller i bestestua, men der skulle også Tulla sove. Den reisende betakket seg for å sove i samme rom som et spedbarn og valgte bryggerhuset. Om morgenen kom en vakker pike med kaffe til ham. Hun kalte seg Tulla, og da hun spurte hvem han var, svarte han «Verdens største idiot».